
A V I Z

asupra  propunerii legislative privind construirea unor case parohiale


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind construirea unor case parohiale, trimisă cu adresa nr. Pl- x 78 din  11 februarie 2009, înregistrată sub nr.31/174 din 12 februarie 2009. 

Senatul, în calitate de primă Cameră sesizată a respins propunerea legislativă în şedinţa din  4 februarie 2009.
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă menţionată mai sus, în şedinţa din  3 martie 2009.



Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 859 din 21 iulie 2008 şi punctul de vedere transmis de Guvern cu adresa nr. 2735 din 30 octombrie 2008 prin care nu se susţine adoptarea acestei iniţiative deoarece nu sunt respectate prevederile art. 138 alin. (5) din Constituţia României, republicată şi cele ale art. 15 alin. (1) din Legea nr. 500/2002 privind finanţele publice, cu modificările ulterioare, precum şi cele ale art.8 din Legea administraţiei publice locale nr. 215/2001, republicată cu modificările şi completările ulterioare. De asemenea, în punctul de vedere al Guvernului se mai precizează că prin adoptarea acestei propuneri legislative s-ar crea o discriminare între diferitele categorii profesionale.
În urma dezbaterilor, cu unanimitate de voturi, s-a hotărât avizarea negativă a propunerii legislative.


În raport cu obiectul şi conţinutul său, iniţiativa legislativă  face parte din categoria legilor ordinare.

